РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/356-21

07. септембар 2021. године

Б е о г р а д

ЗАПИСНИК

41. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

 ОДРЖАНЕ 7. СЕПТЕМБРА 2021. ГОДИНЕ

Седница је почела у 09,05 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Никола Јоловић, Душко Тарбук, Оливера Пешић, Соња Влаховић, Бобан Бирманчевић, Ана Чарапић, Владимир Маринковић и Золтан Пек.

Седници су присуствовали заменици чланова Одбора: Зоран Томић (заменик Братимира Васиљевића) и Марина Мирковић (заменик Љиљане Кузмановић Вујаковић).

Седници нису присуствовали чланови Одбора: Горан Ковачевић, Душан Бајатовић, Војислав Вујић и Милорад Мијатовић, нити њихови заменици.

Седници су присуствовали и Драган Бабић, виши саветник у Управи за јавни дуг, и Жељко Матовић, шеф Одсека за буџетско рачуноводство у Министарству просвете, науке и технолошког развоја.

На предлог председника Одбора, Одбор је, једногласно (10 народних посланика је гласало „за“), утврдио следећи:

Дневни ред:

 1. Разматрање Предлога закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам – Студентско становање, (број: 011-1400/21 од 30. јула 2021. године).

Пре преласка на рад по утврђеном дневном реду Одбор је, једногласно (10 народних посланика је гласало „за“), усвојио записник са 40. седнице Одбора.

**ПРВА ТАЧКА ДНЕВНОГ РЕДА: Разматрање Предлога закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам – Студентско становање, (број: 011-1400/21 од 30. јула 2021. године)**

Предлог закона образложио је Драган Бабић, из Управе за јавни дуг. Нагласио је да је општи циљ самог пројекта побољшање приступа универзитетском образовању, посебно за студенте из породица са ниским примањима. Указао је на специфичан циљ самог пројекта, што је обезбеђивање приступачног студентског смештаја за оквирно 1400 студената кроз изградњу новог студентског дома са 400 кревета у Нишу и новог студентског дома са 1000 кревета у Београду, с обзиром да се, према подацима Министарства просвете, науке и технолошког развоја, на годишњи конкурс за пријем у студентске домове сваке школске године пријави више студената од смештајног капацитета домова.

На основу члана 156. став 3. Пословника Народне Скупштине, Одбор је, једногласно (13 народних посланика је гласало ,,за”), одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам – Студентско становање.

За известиоца Одбора на седници Народне скупштине одређена је др Александра Томић, председник Одбора.

Пре закључења седнице, Александра Томић, председник Одбора, обавестила је чланове Одбора да је словеначки парламент у оквиру словеначког председавања Саветом Европске уније упутио позив за учешће на Међународној конференцији о стабилности, економској координацији и управљању у Европској унији. Због актуелне неизвесне епидемиолошке ситуације међупарламентарна конфернцја ће се одржати у онлајн формату 28. септембра 2021. године. Испред Одбора за финансије, републички буџет и контролу трошења јавних средстава на конференцији ће учествовати председник Одбора, али се сви заинтересовани народни посланици могу пријавити да прате конференцију.

Седница је завршена у 09,15 часова.

Седница је тонски снимана.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић